b'\n_START_ARTICLE_\nRovaniemen NMKY\n_START_SECTION_\nHistoria\n_START_PARAGRAPH_\nSeura perustettiin vuonna 1980. Koripallon ohella RoNMKY:ss\xc3\xa4 harrastettiin alkuvuosina yleisurheilua ja lentopalloa. Kaupungin lentopallon j\xc3\xa4rjestyess\xc3\xa4 uudelleen lentopallojaosto lakkautettiin vuonna 1995, ja yleisurheilujaoston lakkautuksen j\xc3\xa4lkeen, vuodesta 2002, RoNMKY on toiminut koripallon erikoisseurana._NEWLINE_Lasse Aavam\xc3\xa4en ja seuran oman kasvatin Turo Sonkaj\xc3\xa4rven vahvistamalle RoNMKY:lle my\xc3\xb6nnettiin kauden 2005\xe2\x80\x932006 j\xc3\xa4lkeen paikka Suomen toiseksi korkeimmalta sarjatasolta, I-divisioonasta, mutta seura kielt\xc3\xa4ytyi t\xc3\xa4st\xc3\xa4 turvatakseen taloutensa.\n_START_SECTION_\nAreena\n_START_PARAGRAPH_\nRoNMKY:n miesten edustusjoukkue pelaa kotiottelunsa Keltakankaan liikuntahallissa, johon mahtuu noin 460 katsojaa.'